แก้บน กุมารน้องเก้าฯ คึกคัก ให้โชคถูกลอตเตอรี่ทั่วหน้า เข้าฝันชี้เป้าเลขเด็ด
กุมารน้องเก้าเลิฟเลิฟ ให้โชคถูกลอตเตอรี่เลขท้าย 2 ตัว 3 ตัว แก้บนกันคึกคักช่างรับเหมาเผย กุมารน้องเก้ามาเข้าฝัน บอกที่มาเลขเด็ด และว่าให้นำหัวหมูมาแก้บน เพราะอยากกินวันที่ 19 ก.ค.63 ที่วัดสว่างอารมณ์ แคแถว ต.ขุนแก้ว อ.นครชัยศรี จ.นครปฐม นางน้อย เปี่ยมสุข อายุ 59 ปี ชาว อ.พยุหะคีรี จังหวัดนครสวรรค์ ได้เดินทางมาแก้บนกุมารน้องเก้าเลิฟเลิฟ จุดประทัด 50000 นัด หลังจากถูกสลากกินแบ่งรัฐบาล งวดวันที่ 16 กรกฎาคม 2563 รางวัลเลขท้าย 2 ตัว 53 จำนวน 50 ใบ ได้เงินกว่า 1 แสนบาทนางน้อย เปิดเผยว่า ตนเดินทางมากราบขอพรกุมารทองน้องเก้าเลิฟเลิฟ ในช่วงก่อนวันหวยออกแทบทุกครั้ง ที่ผ่านมาตนเองถูกสลากกินแบ่งรัฐบาลแล้วมา 3 งวดติด เมื่อถูกก็จะกลับมาทำบุญทุกครั้ง ในครั้งนี้ได้ทำการเขย่าเซียมซีได้หมายเลข 5 3 ตนมั่นใจว่าจะต้องได้โชคอีก จึงไปกว้านซื้อได้สลากกินแบ่งรัฐบาลมาจำนวน 50 ใบต่อมา มีนายละม่อม บุญเสือ อายุ 58 ปีช่างรับเหมาก่อสร้าง ชาว กทม. นำหมูหัน จำนวน 9 ตัว มาทำการแก้บนกุมารทองน้องเก้าเลิฟเลิฟเช่นกัน หลังถูกรางวัลเลขท้าย 3 ตัว 682 จำนวน 15 ใบนายละม่อม เปิดเผยว่า ตนถูกรางวัลเลขท้าย 3 ตัว 682 จำนวน 15 ใบ รับเงินกว่า 60000 บาท โดยก่อนหน้านี้ตนเดินทางมาไหว้พระที่วัดสว่างอารมณ์บ่อยครั้ง ก่อนหวยออกก็ได้มาขอกุมารทองน้องเก้าเลิฟเลิฟ และได้ทำการแลกธนบัตรฉบับละ 20 บาท ในย่ามที่แขวนไว้ที่หน้าอกกุมารน้องเก้า ได้ธนบัตรมาเป็นเลข 1 B 0 2 4 6 8 2 จากนั้นก็ไปหาซื้อลอตเตอรี่ในวัด ได้เลข 682 มา 15 ใบ หลังการออกสลากกินแบ่งรัฐบาล นำลอตเตอรี่มาตรวจก็พบว่าถูกรางวัลเลขท้าย 3 ตัว จากนั้นก็นำไปขึ้นเงิน และนำเงินที่ได้มาซื้อหมูหัน เอามาแก้บนนายละม่อม ยังเผยอีกว่า ก่อนที่จะเดินทางมากราบไหว้กุมารน้องเก้า มีลางสังหรณ์ โดยวันที่ 10 กรกฎาคม 2563 กลางดึกตนฝันว่า กุมารทองน้องเก้าเลิฟเลิฟ ลักษณะมีมวยผม องค์สีทอง นุ่งโจงกระเบนสวมใส่สร้อยสังวาลย์ เข้ามากระซิบข้างหูว่าให้นำเลขท้ายของธนบัตรไปเสี่ยงโชค หากถูกรางวัลให้หาหมูหันมา เพราะอยากกินมาก เมื่อสะดุ้งตื่นจากความฝัน ถึงได้ไปกว้านซื้อสลากกินแบ่งรัฐบาลมาได้จำนวน 15 ใบ.
กุมารน้องเก้าเลิฟเลิฟ ให้โชคถูกลอตเตอรี่เลขท้าย 2 ตัว 3 ตัว แก้บนกันคึกคัก ช่างรับเหมาเผย กุมารน้องเก้ามาเข้าฝัน บอกที่มาเลขเด็ด และว่าให้นำหัวหมูมาแก้บน เพราะอยากกิน
สลากกินแบ่งรัฐบาล,ถูกหวย,ตรวจหวย16-7-63,กุมารน้องเก้า,แก้บน,เลขเด็ดกุมารน้องเก้า,หวย